IZVEDBENA UREDBA KOMISIJE (EU) 2018/1506

z dne 10. oktobra 2018

o izrednih ukrepih za podporo trgu v sektorju jajc in perutninskega mesa v Italiji

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1)(a) Uredbe,

ob upoštevanju naslednjega:

(1) Italija je med 30. aprilom 2016 in 28. septembrom 2017 potrdila in priglasila 43 izbruhov visokopatogene aviarne influence podtipov H5 in H7. Prizadete vrste so race, purani, pegatke ter piščanci, jarkice in kokoši nesnice vrste Gallus domesticus.

(2) Italija je nemudoma in učinkovito sprejela vse potrebne ukrepe za zdravje živali in veterinarske ukrepe, zahtevane v skladu z Direktivo Sveta 2005/94/ES (2).

(3) Italija je zlasti sprejela ukrepe za obvladovanje in spremljanje ter preventivne ukrepe in v skladu z izvedbenimi sklepi Komisije (EU) 2016/697 (3), (EU) 2017/155 (4), (EU) 2017/247 (5) (EU) 2017/263 (6), (EU) 2017/417 (7), (EU) 2017/554 (8), (EU) 2017/696 (9), (EU) 2017/780 (10), (EU) 2017/977 (11), (EU) 2017/1397 (12), (EU) 2017/1415 (13), (EU) 2017/1484 (14), (EU) 2017/1519 (15) in (EU) 2017/1593 (16) vzpostavila okužena in ogrožena območja (v nadaljnjem besedilu: omejena območja).

(4) Italija je obvestila Komisijo, da so potrebni zdravstveni in veterinarski ukrepi, ki so bili uporabljeni za obvladovanje in zajezitev širjenja bolezni, prizadeli mnogo gospodarskih subjektov in da so ti gospodarski subjekti utrpeli izgube dohodka, za katere niso upravičeni do finančnega prispevka Unije v skladu z Uredbo (EU) št. 652/2014 Evropskega parlamenta in Sveta (17).

(5) Komisija je 9. marca 2018 prejela uradni zahtevek Italije za delno financiranje nekaterih izrednih ukrepov v skladu s členom 220(3) Uredbe (EU) št. 1308/2013 za izbruhe, potrjene med 30. aprilom 2016 in 28. septembrom 2017. Italijanski organi so svoj zahtevek pojasnili in dokumentirali 1. junija 2018, 14. junija 2018, 22. junija 2018 in 11. julija 2018.

(6) Zaradi ukrepov za zdravje živali in veterinarskih ukrepov iz uvodne izjave 3 so bile podaljšane prekinitve proizvodnje, prepovedano je bilo naseljevanje ptic in omejeni so bili premiki na gospodarstvih s perutnino vseh vrst na omejenih območjih, vzpostavljenih po izbruhu visokopatogene aviarne influence podtipov H5 in H7. Ti ukrepi so zadevali naslednje vrste: race, purane, pegatke ter piščance, jarkice in kokoši nesnice vrste Gallus domesticus. To je povzročilo zmanjšanje proizvodnje valilnih jajc, konzumnih jajc in perutninskega mesa na teh gospodarstvih. Zato je primerno nadomestiti izgube zaradi uničenih in predelanih jajc ter jajc z znižanim kakovostnim razredom, kot tudi izgube zaradi neproizvedenih živali, daljše reje ali izločitve.

(7) V skladu s členom 220(5) Uredbe (EU) št. 1308/2013 mora biti delno financiranje Unije enakovredno 50 % izdatkov, ki jih krije Italija za izredne ukrepe za podporo trgu. Komisija bi morala po preučitvi zahtevka, ki ga je vložila Italija v zvezi z izbruhi, potrjenimi med 30. aprilom 2016 in 28. septembrom 2017, določiti največje količine, upravičene do financiranja v okviru vsakega izrednega ukrepa za podporo trgu.

(8) Da bi se izognili vsakršnemu tveganju prekomernega nadomestila, bi moral pavšal delnega financiranja temeljiti na tehničnih in ekonomskih študijah ali računovodskih listinah ter se določiti na primerni stopnji za vsako žival in proizvod na podlagi kategorij.

(9) Da bi se izognili vsakršnemu tveganju dvojnega financiranja, se nastalih izgub ne bi smelo nadomestiti z državno pomočjo ali zavarovanji, delno financiranje Unije v skladu s to uredbo pa bi bilo treba omejiti na upravičene živali in proizvode, za katere ni bil prejet nikakršen finančni prispevek Unije v skladu z Uredbo (EU) št. 652/2014.

(10) Obseg in trajanje izrednih ukrepov za podporo trgu iz te uredbe bi bilo treba omejiti v tolikšni meri, kolikor je nujno potrebno za podporo zadevnemu trgu. Predvsem bi se morali izredni ukrepi za podporo trgu uporabljati samo za proizvodnjo perutnine in jajc na gospodarstvih na omejenih območjih in samo za obdobje trajanja ukrepov za zdravje živali in veterinarskih ukrepov, ki so določeni v zakonodaji Unije in italijanski zakonodaji ter se nanašajo na 43 izbruhov visokopatogene aviarne influence, potrjenih med 30. aprilom 2016 in 28. septembrom 2017, ter na zadevna omejena območja.

(11) Za zagotovitev prožnosti v primeru, če se števila živali ali jajc, upravičenih do nadomestila, razlikujejo od največjih števil, ki so na podlagi ocen določena v tej uredbi, se lahko nadomestilo do določene mere prilagodi, pod pogojem da se upošteva največji znesek izdatkov, ki jih delno financira Unija.

(12) Za dobro proračunsko upravljanje teh izrednih ukrepov za podporo trgu bi morala biti do delnega financiranja Unije upravičena le izplačila upravičencem, ki jih Italija izvede najpozneje do 30. septembra 2019. Člen 5(2) Delegirane uredbe Komisije (EU) št. 907/2014 (18) se ne bi smel uporabljati.

(13) Italija bi morala za zagotovitev upravičenosti in pravilnosti izplačil opraviti predhodne preglede.

(14) Da bi Italija Uniji omogočila izvedbo finančnega nadzora, bi morala Komisiji sporočiti potrditev izplačil.

(15) Da bi zagotovili takojšnje izvajanje ukrepov iz te uredbe v Italiji, bi morala ta uredba začeti veljati dan po objavi v Uradnem listu Evropske unije.

(16) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Unija zagotovi delno financiranje v višini 50 % izdatkov, ki jih krije Italija za podporo trgu valilnih jajc, konzumnih jajc in perutninskega mesa, ki jih je močno prizadelo 43 izbruhov visokopatogene aviarne influence podtipa H5 in H7, ki jih je Italija odkrila in priglasila med 30. aprilom 2016 in 28. septembrom 2017.

Člen 2 Izdatki, ki jih krije Italija, so do delnega financiranja Unije upravičeni samo: (a) za čas trajanja uporabe ukrepov za zdravje živali in veterinarskih ukrepov iz zakonodaje Unije in italijanske zakonodaje iz Priloge ter v zvezi s časovnim obdobjem iz člena 1; in (b) za gospodarstva s perutnino, za katere so se uporabljali ukrepi za zdravje živali in veterinarski ukrepi ter ki se nahajajo na območjih, navedenih v zakonodaji Unije in italijanski zakonodaji iz Priloge („omejena območja“); in (c) če jih Italija upravičencem izplača najpozneje do 30. septembra 2019. Člen 5(2) Delegirane uredbe (EU) št. 907/2014 se ne uporablja; ter (d) če za žival ali proizvod za obdobje iz točke (a) ni bilo prejeto nobeno nadomestilo v obliki državne pomoči ali zavarovanja ter nikakršen finančni prispevek Unije v skladu z Uredbo (EU) št. 652/2014.

Člen 3 1. Najvišja raven delnega financiranja Unije znaša 11,1 milijona EUR. Ta znesek se razdeli: (a) za zmanjšanje proizvodnje perutnine na omejenem območju se uporabljajo naslednji pavšali: (i) 0,11 EUR na valilno jajce, uvrščeno pod oznako KN 0407 11 00, ki je bilo uničeno, do največ 2 320 318 jajc, (ii) 0,07895 EUR na valilno jajce, uvrščeno pod oznako KN 0407 11 00, ki je bilo predelano v jajčne proizvode, do največ 2 935 380 jajc, (iii) 0,057 EUR na valilno jajce, uvrščeno pod oznako KN 0407 11 00, ki se zaradi znižanja kakovostnega razreda uporablja za hrano za hišne živali, do največ 190 000 jajc, (iv) 0,019 EUR na jajce iz baterijske reje, uvrščeno pod oznako KN 0407 11 00, ki je bilo predelano v jajčne proizvode, do največ 5 788 593 jajc, (v) 0,02375 EUR na jajce iz talne reje, uvrščeno pod oznako KN 0407 11 00, ki je bilo predelano v jajčne proizvode, do največ 37 903 308 jajc, (vi) 0,085 EUR na teden na samico pitovnega purana, uvrščeno pod oznako KN 0105 99 30, do največ 1 342 757 živali, (vii) 0,129 EUR na teden na samca pitovnega purana, uvrščenega pod oznako KN 0105 99 30, do največ 2 397 112 živali, (viii) 0,045 EUR na teden na pegatko, uvrščeno pod oznako KN 0105 99 50, do največ 194 548 živali, (ix) 0,045 EUR na teden na pitovnega piščanca, uvrščenega pod oznako KN 0105 94 00, do največ 27 626 088 živali, (x) 0,12385 EUR na teden na pitovno raco, uvrščeno pod oznako KN 0105 99 10, do največ 41 302 živali, (xi) 0,085 EUR na teden na kokoš nesnico baterijske reje, uvrščeno pod oznako KN 0105 94 00, do največ 176 000 živali, (xii) 0,1065 EUR na teden na kokoš nesnico talne reje, uvrščeno pod oznako KN 0105 94 00, do največ 932 625 živali, (xiii) 0,04 EUR na teden na jarkico talne reje, uvrščeno pod oznako KN 0105 94 00, do največ 414 900 živali; (b) za izgube, ki jih je povzročila daljša reja zaradi prepovedi premikov na omejenih območjih, se uporabljajo naslednji pavšali na žival: (i) 0,115 EUR na teden na standardno jarkico, uvrščeno pod oznako KN 0105 94 00, do največ 400 553 živali, (ii) 0,0995 EUR na teden na standardnega piščanca, uvrščenega pod oznako KN 0105 94 00, do največ 754 942 živali, (iii) 0,0995 EUR na teden na pegatko, uvrščeno pod oznako KN 0105 99 50, do največ 1 277 živali, (iv) 0,46 EUR na teden na standardnega purana, uvrščenega pod oznako KN 0105 99 30, do največ 12 662 živali, (v) 8,46 EUR na prevelikega purana, uvrščenega pod oznako KN 0105 99 30, do največ 12 662 živali, (vi) 0,2618 EUR na teden na pitovno raco, uvrščeno pod oznako KN 0105 99 10, do največ 7 700 živali; (c) za izločitev perutnine na omejenih območjih se uporabljajo naslednji pavšali na žival: (i) 0,5183 EUR na samico purana, uvrščeno pod oznako KN 0105 12 00, do največ 144 580 živali, (ii) 1,03 EUR na samca purana, uvrščenega pod oznako KN 0105 12 00, do največ 186 080 živali, (iii) 0,18375 EUR na piščanca, uvrščenega pod oznako KN 0105 11 19, do največ 37 000 živali, (iv) 0,20875 EUR na piščanca za kmetijsko proizvodnjo, uvrščenega pod oznako KN 0105 11 19, do največ 779 519 živali; (d) za zmanjšanje proizvodnje plemenskih živali na omejenih območjih se uporabljajo naslednji pavšali na žival: (i) 0,1815 EUR na pitovnega piščanca, uvrščenega pod oznako KN 0105 94 00, do največ 853 692 živali, (ii) 1,2225 EUR na purana, uvrščenega pod oznako KN 0105 99 30, do največ 48 050 živali. 2. Če število živali ali jajc, upravičenih do nadomestila, presega največje število živali ali jajc na postavko iz odstavka 1, se lahko izdatki, upravičeni do delnega financiranja Unije, prilagodijo po postavkah in presežejo zneske, ki izhajajo iz uporabe največjega števila živali ali jajc po postavki, pod pogojem da je skupni znesek prilagoditev manjši kot 10 % najvišje ravni izdatkov, ki jih delno financira Unija, iz odstavka 1.

Člen 4 Italija izvaja upravne in fizične preglede v skladu s členoma 58 in 59 Uredbe (EU) št. 1306/2013 Evropskega parlamenta in Sveta (19). Italija zlasti preveri: (a) upravičenost prosilca, ki vloži zahtevek za podporo; (b) pri vsakem upravičenem prosilcu: upravičenost, količino in vrednost dejanskega zmanjšanja proizvodnje; (c) da noben upravičeni prosilec za nadomestitev izgub iz člena 2 te uredbe ni prejel sredstev iz drugih virov. Upravičenim prosilcem, v zvezi s katerimi so upravni pregledi končani, se lahko pomoč izplača že pred izvedbo vseh pregledov, zlasti tistim prosilcem, ki so bili izbrani za preglede na kraju samem. Če upravičenost prosilca ni potrjena, se pomoč izterja in se uporabijo sankcije.

Člen 5 Italija Komisiji sporoči potrditev izplačil.

Člen 6 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 10. oktobra 2018 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).

(3) Izvedbeni sklep Komisije (EU) 2016/697 z dne 4. maja 2016 o nekaterih zaščitnih ukrepih v zvezi z visokopatogeno aviarno influenco podtipa H7N7 v Italiji (UL L 120, 5.5.2016, str. 35).

(4) Izvedbeni sklep Komisije (EU) 2017/155 z dne 26. januarja 2017 o spremembi Priloge k Izvedbenemu sklepu (EU) 2016/2122 o zaščitnih ukrepih zaradi izbruhov visokopatogene aviarne influence podtipa H5N8 v nekaterih državah članicah (UL L 23, 28.1.2017, str. 25).

(5) Izvedbeni sklep Komisije (EU) 2017/247 z dne 9. februarja 2017 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 36, 11.2.2017, str. 62).

(6) Izvedbeni sklep Komisije (EU) 2017/263 z dne 14. februarja 2017 o zmanjšanju tveganja in poostrenih ukrepih biološke varnosti in sistemih zgodnjega odkrivanja glede tveganj, ki jih pomenijo divje ptice za prenos virusov visokopatogene aviarne influence na perutnino (UL L 39, 16.2.2017, str. 6).

(7) Izvedbeni sklep Komisije (EU) 2017/417 z dne 7. marca 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 63, 9.3.2017, str. 177).

(8) Izvedbeni sklep Komisije (EU) 2017/554 z dne 23. marca 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 79, 24.3.2017, str. 15).

(9) Izvedbeni sklep Komisije (EU) 2017/696 z dne 11. aprila 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 101, 12.4.2017, str. 80).

(10) Izvedbeni sklep Komisije (EU) 2017/780 z dne 3. maja 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 116, 5.5.2017, str. 30).

(11) Izvedbeni sklep Komisije (EU) 2017/977 z dne 8. junija 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 146, 9.6.2017, str. 155).

(12) Izvedbeni sklep Komisije (EU) 2017/1397 z dne 27. julija 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 197, 28.7.2017, str. 13).

(13) Izvedbeni sklep Komisije (EU) 2017/1415 z dne 3. avgusta 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 203, 4.8.2017, str. 9).

(14) Izvedbeni sklep Komisije (EU) 2017/1484 z dne 17. avgusta 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 214, 18.8.2017, str. 28).

(15) Izvedbeni sklep Komisije (EU) 2017/1519 z dne 1. septembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 228, 2.9.2017, str. 1).

(16) Izvedbeni sklep Komisije (EU) 2017/1593 z dne 20. septembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 243, 21.9.2017, str. 14).

(17) Uredba (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L 189, 27.6.2014, str. 1).

(18) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).

(19) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).